კაილი მინოუგი

კაილი მინოუგი
კაილი ენ მინოუგი (დ. 28 მაისი, 1968. მელბურნი, ავსტრალია) — გრემის ჯილდოს მფლობელი ავსტრალიელ-ბრიტანელი პოპ მომღერალი, სიმღერების ტექსტების ავტორი და მსახიობი. წარმატებას გვიან 1980-იან წლებში მიაღწია, როდესაც ითამაშა ავსტრალიურ ტელესერიალში „მეზობლები“ და პარალელურად, პოპ შემსულებლადაც ჩამოყალიბდა. ავსტრალიის ხმისჩამწერი კომპანიების ასოციაციაზე დაყრდნობით, მონოუგი ყველაზე გაყიდვადი ავსტრალიელი შემსრულებელია.
დაიბადა და გაიზარდა მელბურნში. 1990-იანი წლებიდან მინოუგი მოუშაობდა და ცხოვრობდა გაერთიანებულ სამეფოში. 1987 წელს კონტრაქტი გააფორმა ხმის ჩამწერ ლეიბლთან PWL, ერთი წლის შემდეგ კი გამოსცა პირველი სტუდიური ალბომი Kylie. 1992 წელს დატოვა PWL და ხელი მოაწერა კონტრაქტს Deconstruction Records-სთან, სადაც გამოსცა ორი ალბომი — Kylie Minogue და Impossible Princess, რომელთაც წილად ხვდა დადებითი შეფასებები კრიტიკოსებისგან. მოგვიანებით შეურთდა ლეიბლს Parlophone და გამოუშვა ალბომი Light Years. მისმა მომდევნო ალბომმა Fever, (2001) დიდ წარმატებას მიაღწია მსოფლიოს მრავალ ქვეყანაში, მათ შორის აშშ-ში. მასში შემავალი სინგლი „Can't Get You Out of My Head“ 2000-იანი წლების ერთი-ერთი ყველაზე წარმატებული სინგლი გახდა, რომლის გაყიდვებმა 5 მილიონი ასლი შეადგინა. მინოგის სხვა წარმატებული სინგლებია: „"I Should Be So Lucky“, „The Loco-Motion“, „Especially for You“, „Hand on Your Heart“, „Better the Devil You Know“, „Confide in Me“, „Spinning Around“, „Love at First Sight“, „Slow“, „2 Hearts“ და „All the Lovers“.
2005 წელს, ერთ-ერთი ტურნეს დროს, მას ძუძუს კიბოს დიაგნოზი დაუსვეს, თუმცა განიკურნა და ტურნეს გააგრძელებაც შეძლო სახელწოდებით „Showgirl: The Homecoming Tour“. მისი დებიუტი კინოში შედგა 1989 წელს ტელესერიალით „დამნაშავეები“. 1994 წელს მონაწილეობა მიიღო ფილმ „ქუჩის მებრძოლში“. იგი აგრეთვე მონაწილეობს ფილმებში: „მულენ რუჟი!„ (2001), „ჯეკი და დიანა“ და „წმინდა ძრავები“ (2012). 2014 წელს იყო ავსტრალიისა და ბრიტანეთის სატელევიზიო გადაცემის „The Voice“-ის ჟიური.
მსოფლიოს მასშტაბით, კაილი მინოუგს გაყიდული აქვს 80 მილიონ ასლზე მეტი ჩანაწერი. ასევე გამართული აქვს რამდენიმე წარმატებული და კრიტიკოსების მიერ აღიარებული ტურნეები მსოფლიოს გარშემო, რისთვისაც გადაეცა ავსტრალიური ჯილდო Mo Awards. 2008 წელს დაჯილდოვდა საფრანგეთის ლიტერატურისა და ხელოვნების ორდენით, იმავე წელს მიიღო ბრიტანეთის იმპერიის ორდენის ოფიცერის წოდება მუსიკაში შეტანილი წვლილისთვის, 2019 წელს კი ავსტრალიის ორდენის ოფიცერი გახდა. 2011 წლის ნოემბერში, ARIA Music Awards-ის 25 წლის წლისთავის აღსანიშნავად, კაილი მინოუგი, ავსტრალიის ხმისჩამწერი კომპანიების ასოციაციის მიერ შეყვანილი იქნა ARIA-ს დიდების დარბაზში.
დისკოგრაფია
სტუდიური ალბომები
Kylie (1988)
Enjoy Yourself (1989)
Rhythm of Love (1990)
Let's Get to It (1991)
Kylie Minogue (1994)
Impossible Princess (1997)
Light Years (2000)
Fever (2001)
Body Language (2003)
X (2007)
Aphrodite (2010)
Kiss Me Once (2014)
Kylie Christmas (2015)
Golden (2018)
ფილმოგრაფია
რჩეული ფილმოგრაფია
რესურსები ინტერნეტში
სქოლიო
დაბადებული 1968
დაბადებული 28 მაისი
XX საუკუნის ავსტრალიელი ქალი მსახიობები
XX საუკუნის ავსტრალიელი ქალი მომღერლები
XXI საუკუნის ავსტრალიელი ქალი მსახიობები
XXI საუკუნის ავსტრალიელი ქალი მომღერლები
ARIA Award-ის მფლობელები
ARIA-ს დიდების დარბაზში შესული შემსრულებლები
ავსტრალიელი ქალი კინომსახიობები
ავსტრალიელი ტელემსახიობები
ბრიტანეთის იმპერიის ორდენის ავსტრალიელი ოფიცრები
მკერდის კიბოსგან გადარჩენილები
Brit Award-ის მფლობელები
Capitol Records-ის შემსრულებლები
ხელოვნებისა და ლიტერატურის ორდენის კავალრები
Gold Logie-ის მფლობელები
გრემის ჯილდოს მფლობელები
ჰელპმანის ჯილდოს მფლობელები
NME-ის ჯილდოს მფლობელები
ნიუ-დისკოს მუსიკოსები
Parlophone-ის შემსრულებლები
ავსტრალიის ორდენის ოფიცრები
სინთპოპის მომღერლები
საცეკვაო პოპის მუსიკოსები
Warner Bros. Records-ის შემსრულებლები
ავსტრალიელი ქალი პოპ-მომღერლები
ავსტრალიელი ქალი ვიდეო თამაშების მსახიობები
ავსტრალიელი ქალი გამხმოვანებლები
XX საუკუნის ქალი მომღერლები
XXI საუკუნის ქალი მომღერლები